2009 na Slovensku

Tento článok obsahuje výpis významných udalostí v roku 2009 na Slovensku.

Udalosti

Január 
 1. január – Zavedenie eura na Slovensku.
 16. január – Na Slovensku končí duálny obeh eura a slovenskej koruny.

Február 
 1. február – Vstúpil do platnosti nový zákon o cestnej premávke, ktorý zavádza viaceré zmeny v pravidlách premávky na pozemných komunikáciach na Slovensku.
 21. február – Tragická zrážka vlaku a autobusu na železničnom priecestí v obci Polomka (12 obetí, 19 zranených).

Marec 
 21. marec – Prvé kolo voľby prezidenta Slovenskej republiky, v ktorom zvíťazil Ivan Gašparovič
 28. marec – Druhé kolo voľby prezidenta, v ktorom opäť zvíťazil s nadpolovičnou väčšinou hlasov Ivan Gašparovič
 28. marec – Bola založená strana Sloboda a Solidarita (SaS)

Apríl 
 10. apríl – HC Košice sa stali 16-tym Majstrom Slovenska v ľadovom hokeji

Jún 
 6. jún – Na Slovensku sa konali voľby do Európskeho parlamentu

Júl 
 18. júl – Nápor vetra na Festivale Pohoda zhodil stan, dvaja ľudia zomreli na následky nehody, zvyšok festivalu bol zrušený
 24. júl – Levoča bola zapísaná v UNESCO po jednohlasnom rozhodnutí porotcov v španielskom meste Sevilla

August 
 10. august – nastal Výbuch v Bani Handlová, pri ktorom zomrelo 20 ľudí
 12. august – slovenský štátny smútok, ktorý sa začal o 8:00 h. a skončil o 20:00 h., kvôli výbuchu v Bani Handlová

Október 
 14. október – Slovensko sa kvalifikovalo prvýkrát na majstrovstvá sveta vo futbale 2010.

November 
 14. november – Na Slovensku sa konali voľby do orgánov samosprávnych krajov

Úmrtia 
 11. január – Milan Rúfus, slovenský básnik (* 1928)
 12. január – Ján Tokár, slovenský volejbalista, tréner a volejbalový funkcionár
 18. január – Ida Černecká, slovenská pedagogička a speváčka (* 1920)
 20. január – Vincent Sedlák, slovenský historik a pedagóg (* 1930)
 23. január – Jozef Kuchár, slovenský herec a spevák (* 1928)
 28. január – Štefan Kamenický, slovenský režisér sociálnych dokumentárnych filmov s publicistickými prvkami (* 1932)
 31. január – František Cyprich, pilot Slovenských vzdušných zbraní v druhej svetovej vojne (* 1917)
 2. február – Tomáš J. Veteška, slovenský historik, spisovateľ, novinár a archeológ
 20. február – Július Nôta, slovenský futbalista a tréner (* 1971)
 3. marec – Richard Šafárik, slovenský hokejista (* 1975)
 3. marec – Karol Šedivý, slovenský autokrosový pretekár (* 1973)
 5. marec – Jozef Poštulka, slovenský statik a projektant (* 1923)
 5. marec – Ľudovít Štrompach, slovenský maliar a reštaurátor (* 1923)
 18. marec – Helena Gmucová-Zahradníková, slovenská operná speváčka (* 1922)
 2. apríl – Miroslav Baran, slovenský spevák ľudových piesní, pedagóg a folklorista (* 1950)
 5. apríl – Michal Otčenáš, slovenský historik (* 1956)
 7. apríl – Pavol Palkovič, slovenský teoretik drámy a literatúry (* 1930)
 13. apríl – Karol Laco, slovenský právnik, vysokoškolský pedagóg, politik (* 1921)
 14. apríl – Vojtech Filkorn, slovenský logik (* 1922)
 16. apríl – Jozef Heriban, slovenský saleziánsky kňaz, polyglot, biblista, náboženský spisovateľ a misionár (* 1925)
 19. apríl – Štefan Valach, slovenský vojak z povolania (* 1914)
 21. apríl – Viliam Veteška, slovenský politik (* 1953)
 28. apríl – Vít Bojňanský, slovenský botanik – fytopatológ (* 1921)
 1. máj – Július Vašek, slovenský herec (* 1926)
 5. máj – Bohuslav Chropovský, slovenský archeológ (* 1926)
 29. jún – Štefan Sokol, slovenský dramatik, publicista, scenárista a esejista (* 1927)
 3. august – Andrej Šilan, slovenský herec (* 1930)
 13. august – Pavol Plesník, slovenský geograf a vysokoškolský pedagóg (* 1920)
 14. august – Robert J. Büchler, slovensko-izraelský historik a mierový aktivista (* 1929)
 14. august – Ivan Králik, slovenský publicista a prekladateľ (* 1937)
 19. august – Štefan Oľha, slovenský spisovateľ, dramatik, dramaturg a televízny pracovník (* 1936)
 8. september – Štefan Svetko, slovenský architekt (* 1926)
 15. september – Margita Macháčková, bývalá slovenská gymntastka (* 1933)
 25. september – Maria Gulovichová Liuová, slovenská učiteľka, účastníčka podzemného hnutia odporu počas druhej svetovej vojny (* 1921)
 15. október – Peter Uher, slovenský signatár Charty 77 z roku 1987, robotník, podnikateľ (* 1968)
 9. november – František Rell, slovenský pedagóg, režisér, dramaturg (* 1913)
 26. november – Július Kozma, slovenský šachista a novinár (* 1929)
 27. november – Nadežda Kotršová, slovenská filmová a divadelná herečka (* 1927)
 27. november – Marta Žuchová, slovenská bábkoherečka (* 1942)
 21. december – Karol Virsík, slovenský lekár, špecialista na pľúcne ochorenia (* 1915)
 27. december – Soňa Kovačevičová, slovenská etnografka (* 1921)

Referencie 

 
Slovensko